ORDE do 12 de setembro de 2011 pola que se autoriza a apertura e o funcionamento do centro autorizado de ensinanzas deportivas Salvacón, no concello de Ourense.
Consellería de Educación e Ordenación Universitaria — III. Outras disposicións — 06/10/2011

O representante legal da entidade mercantil
Salvamento y Contraincendios, S.L.
solicita a autorización para impartir as ensinanzas conducentes aos títulos de técnico deportivo e técnico deportivo superior nas especialidades dos deportes de inverno en todas as modalidades, no centro autorizado de ensinanzas deportivas Salvacón do concello de Ourense.
O Real decreto 1363/2007, do 24 de outubro, establece a ordenación xeral das ensinanzas deportivas de réxime especial e o Real decreto 319/2000, do 3 de marzo, establece os títulos de técnico deportivo e técnico deportivo superior nas especialidades dos deportes de inverno, aproba as correspondentes ensinanzas mínimas e regula as probas de acceso.
Así mesmo, o Decreto 410/2003, do 6 de novembro, regula os requisitos e o procedemento para a autorización a centros privados e a centros públicos que non sexan de titularidade da Consellería de Educación e Ordenación Universitaria para impartir ensinanzas de técnicos deportivos na Comunidade Autónoma de Galicia, desenvolvido pola Orde do 12 de abril de 2004 e pola Orde do 23 de abril de 2004, pola que se establecen os requisitos mínimos dos espazos administrativos e docentes xenéricos con que deben contar os centros privados e públicos.
Logo de realizar os trámites que establece a normativa vixente, a Xefatura Territorial da Consellería de Educación e Ordenación Universitaria de Ourense achega o expediente cos correspondentes informes favorables para a autorización das ditas ensinanzas.
Por isto, por proposta da Dirección Xeral de Centros e Recursos Humanos,
Primeiro.
1. Autorizar as ensinanzas de técnico deportivo e técnico deportivo superior nas especialidades dos deportes de inverno no centro que se sinala a continuación:
Denominación xenérica: centro autorizado de ensinanzas deportivas.
Denominación específica: Salvacón.
Código do centro: 32020835.
Enderezo: avda. da Habana, 54, 2.ª planta.
Localidade: Ourense.
Concello: Ourense.
Provincia: Ourense.
Titular: Salvamento y Contraincendios, S.L.
2. Composición resultante:
Especialidade: deportes de inverno.
A) Grao medio:
B) Grao superior:
Segundo. Antes da posta en funcionamento das ensinanzas que se autorizan, a Xefatura Territorial desta consellería en Ourense, logo do informe do Servizo Territorial de Inspección Educativa, aprobará expresamente a relación do persoal que imparta a docencia.
Terceiro. O centro queda obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 12 de setembro de 2011.